གཏེར་ ལྷོ་ནུས་ལྡན་གསུང༌།
གསར།
དངོས་ལས། ཐོག་མར་རྒྱུད་ལས། བདུད་རྩི་ལྔའམ་ཟས་ལྔ་ལ། ཞེས་དམིགས་བྱའི་ཟག་རྫས་སོགས་ལྔ་དང་། ཉ་ཤའམ་སྦྲང་རྩི་ར་མོ་ཤག་རྣམས་
ཀྱིས་མཚན་མ་མིང་རུས་དང་བཅས་པ་བཅོས་ལ། ཉ་བོ་དེ་འཁོར་བ་རུ་ལོག་གམ།
འཁོར་བ་ལ་རྒྱབ་ཀྱིས་ཕྱོགས་པའི་རྟེན་འབྲེལ་དུ་མགོ་བོ་རྒྱབ་ཏུ་
བསྟན༑ མྱང་འདས་ལ་མངོན་པར་ཕྱོགས་པའི་རྟེན་འབྲེལ་དུ་གདོང་རང་ལ་བསྟན་ནས་བཞག བླ་སྲོག་སྐད་ཅིག་ལ་ཆགས་པའི་རྟེན་འབྲེལ་དུ་འཁོར་
བཙོན་ཁང་བསྐྱེད་པ་དང་འགུགས་འདྲེན་བྱ་བ་ནི། བདག་གི་མདུན་དུ་བྲུབ་ཁུང་དུག་གསུམ་གྱིས་
བའི་རྒྱུ་རྐྱེན་བཅུ་གཉིས་ཀྱི་རྩ་བ་རཀྟས་བྲན།
བསྐྱེད་པའི་ཁང་པ་དེའི་ནང་དུ་དམིགས་བྱ་དེ་ཉིད་གསལ་ཞིང་བདག་ཉིད་ཧེ་རུ་ཀའི་ཐུགས་ཀ་ནས་འོད་ཟེར་ཚ་ལ་རྩུབ་པ་གློག་ལྟར་འཕྲོས་མདུན་
844

མངོན་སྤྱོད་ གསུམ་ དགོངས་དོན།
༄༅། །བསྐྱེད་ཀྱི་གཙོ་བོ་ལ་ཕོག་པས། དེ་ཉིད་ཁོང་ནས་འཁྲུགས་པའི་ཉམས་བརྒྱར་འབར་ཞིང་ཐུགས་རྒྱུད་བསྐུལ་ཏེ། དེ་ལས་འོད་ཟེར་ཁྱམས་ཀྱི་
ཁྲོ་བོ་
དྲེགས་ཚོགས་བཀའ་སྡོད་རྣམས་ལ་ཕོག་པས་ཆེར་འཁྲུགས་ཏེ་གཙོ་འཁོར་ཐམས་ཅད་ཀྱི་སྤྲུལ་པའི་དམག་དཔུང་ཉི་རྡུལ་ལྟར་འཁྲིག་པ་ཕྱོགས་བཅུར་་་་་
ཁྱབ་ནས་གཟས་པོ་དེ་ཉིད་སྲིད་གསུམ་གར་གནས་ཀྱང་རང་དབང་མེད་པར་བཀུགས་ནས་མདུན་གྱི་ལིང་ག་ལ་སིབ་སིབ་ཐིམ་པར་མོས་ལ།
འདོད་རྒྱལ་གྱི་རྒྱ་དང་བཅས་པས་འགུགས་འདྲེན་བྱ། རྒྱུད་ལས། གསལ་བ་གསུམ་དང་ལྷ་གསུམ་དང་། །ལྟ་སྒོམ་སྤྱོད་གསུམ་རྫོང་འཕྲང་སྲོག །ཅེས་
གསུངས་པས་མར་མི་ལྡོག་པའི་ཕྱིར་དུ་སྒྲོལ་མཁན་གྱི་རྣལ་འབྱོར་ཡི་དམ་ལྷའི་རྣམ་པར་གསལ་བཏབ། མི་རྡུག་པའི་ཕྱིར་སྒྲོལ་བྱེད་ཀྱི་ཕུར་པ་ཡཀྴ་ཀཱ་
ས
845

གཏེར་ ལྷོ་ནུས་ལྡན་གསུང༌། གསར།
ལར་གསལ་བ། མི་འབྱམས་པའི་ཕྱིར་བསྒྲལ་བྱ་དེ་ཉིད་དངོས་སུ་གསལ་བའོ། །དེ་ཡང་རང་བཞིན་ཐེག་མཆོག་རྒྱལ་པོའི་ལྟ་བ་འཁོར་འདས་ཐམས་
ཅད་རང་རིག་ཡེ་ཤེས་ཡེ་ནས་སྐུ་གསུམ་ངོ་བོ་ཡིན་ཐག་ལྟ་བའི་གདེང་གིས་ཟིན་པ་སྟོང་ཉིད་གྱད་ཀྱི་ལྷ། བསྐྱེད་རིམ་གྱི་ངར་དང་ལྡན་པ་ཁྲོ་གཏུམ་གར་
དགུའི་རོལ་པར་ལྟ་བ་ནི་གཉེན་པོ་ཡེ་ཤེས་ཀྱི་ལྷ། ཟུང་འཇུག་ལས་བཀའ་སྡོད་ཕོ་ཉའི་དམག་འགྱེད་པ་ནི་སྤྱོད་པ་ལས་ཀྱི་ལྷ། སྙིང་རྗེ་ཁྲོ་ཚུལ་གྱིས་
གདུག་པ་ཅན་རྗེས་སུ་འཛིན་པའི་བྱམས་པ། ཤིན་ཏུ་བརྩེ་བ་ཆེན་པོས་མྱུར་དུ་བསྒྲལ་བའི་སྙིང་རྗེ། ཤེས་པ་གནས་སྤར་ཞིང་ཕུང་པོ་ཚོགས་སུ་སྟོབ་པ་
དགའ་བ། གདུལ་བྱ་ཡར་བར་མི་འདོར་བའི་བཏང་སྙོམས་ཏེ། ལས་འདི་ལ་སྔགས་པའི་ཐུན་མོང་མ་ཡིན་པའི་ཚད་མེད་བཞིའོ། །དེ་ནས་ལྟ་བ་བློ་
846

མངོན་སྤྱོད་ བཞི་ དགོངས་དོན།
༄༅། །འདས་ཀྱི་རྫོང་། སྒོམ་པ་ཡེངས་མེད་ཀྱི་འཕྲང་། སྤྱོད་པ་ངེས་མེད་ཀྱི་སྲོག་སྟེ། རྫོང་འཕྲང་སྲོག་གསུམ་གྱི་གཞི་འཛིན་པས་སོ། །ཕུར་པ་
ལའང་དབྱེ་བ་གསུམ། ཚད་མེད་སྙིང་རྗེའི་ཕུར་པ། བྱང་ཆུབ་སེམས་ཀྱི་ཕུར་པ། མཚན་མ་རྫས་ཀྱི་ཕུར་པ་སྟེ་གསུམ་ལས། དང་པོ་ནི། སྤྱིར་ཞིང་
བཅུ་ཚང་བ་འདི་ཉིད་ཐབས་ཁྱད་པར་ཅན་གྱིས་འཕྲལ་དུ་མ་བསྒྲལ་ན་ལས་ངན་ཚབས་ཆེན་པོ་བསགས་པའི་འབྲས་བུས་ངན་སོང་དུ་ལྷུང་སྟེ། བཟོད་
མི་ནུས་པའི་སྡུག་བསྔལ་དྲག་པོ་ཡུན་རིང་པོར་མྱོང་དགོས་པ་ལ་སྙིང་རྗེའི་བསམ་པས་མ་བཟོད་པར།
སྒྲལ་བའི་ལས་བཙན་པའི་ཀུན་སློང་དང་ལྡན་
དགོས་སོ། །གཉིས་པ་ནི། རང་ཉིད་ཡི་དམ་དུ་གསལ་བའི་ཕྱག་གཡས་གཡོན་རིགས་ལྔ་ཁྲག་འཐུང་ཡབ་ཡུམ་དུ་བསྐྱེད་ནས་བསྒྲལ་བྱ་དང་སྒྲོལ་བྱེད་
ས
847
ম

གཏེར་ ལྷོ་ནུས་ལྡན་གསུང༌། གསར།
ཀྱི་བདག་པོ་ངོ་བོ་ཀ་ནས་དག་པའི་གསལ་མདངས་སྒྱུ་མ་ལྟ་བུའི་རྣམ་རོལ་ཏུ་སྐྱེ་འགག་གཉིས་མེད་ཀྱི་ལྷུན་གྲུབ་སྙིང་རྗེ་ཆེན་པོའི་ཕུར་པ་འདྲིལ་བ་ཏེ།
བྱང་ཆུབ་སེམས་ཀྱི་ཕུར་པའོ། །གསུམ་པ་ནི། ཕུར་པ་དེ་ཉིད་རྫས་ཀྱིས་བདུག་བྲབ་བྱུག་གསུམ་བྱས་ནས་གཟི་བྱིན་བསྐྱེད་དེ། ཕུར་པ་དེ་ཉིད་འདྲིལ་
བ་ལས་འོད་ཟེར་གྱིས་ཕྱོགས་བཅུའི་སངས་རྒྱས་སྲས་དང་བཅས་པའི་བྱིན་རླབས་ནུས་མཐུ་ཐམས་ཅད་བཀུགས་ནས་ཕུར་བུ་ལ་བསྟིམ་པས་སྲིད་གསུམ་
བརླག་པའི་མཐུ་ལྡན་དུ་བསམ་ལ། བླ་གནས་དང་བསྟུན་ནས་དབང་པོའི་སྒོ་རྣམས་ལ་རིམ་པར་གདབ་རྗེས་སུ་སྙིང་གར་བསྣུན་པས་ཁོའི་ཚེ་བསོད་ཀྱི་
རྟེན་ཡི་གེ་ཨ་འོད་ཀྱི་རང་བཞིན་ཅན་ཕུར་རྩེས་འུབ་ཀྱིས་བསྡུས་ནས་བདག་ལ་ཐིམ་པས། བདག་གི་ཚེའི་སྣོན་མར་ཐོབ་ནས་བཀྲག་མདངས་འབར་ཏེ་
848

མངོན་སྤྱོད་
ལྔ་ དགོངས་དོན།
༄༅། །རྡོ་རྗེའི་སྲོག་ལ་དབང་ཐོབ་པར་བསམ་པ་ནི་ཚེ་ལུང་ངོ་། །དེ་རྗེས་དགྲ་བོའི་རྣམ་ཤེས་གཞིའི་ཉོན་ཡིད་ནྲྀཡིག་ལྗང་གུའི་རྣམ་པར་ཁྲག་གི་
དྭངས་མའི་ནང་ན་གནས་པ་དེའི་སྟེང་དུ་ཕུར་བུ་བཏབ་པ་ཁོ་ནག་ཐུམ་གྱིས་སོང་ནས་དྲན་པ་ཉམས། བྱུང་ཚོར་ཐམས་ཅད་འགག ཉོན་མོངས་པའི་
༡༤ བག་ཆགས་རྩད་ནས་བཅད་དེ་སྐུ་གསུམ་གྱི་ཕུར་རྩེ་ཧཱུྃ་ཡིག་གསུམ་དང་དབྱེར་མེད་དུ་འདྲེས་ནས་ཉམས་ཆག་ངན་པ་སྦྱངས་པ་ནི་ཁྲུས་ལུང་གི་དགོངས་
པའོ༑ །ཕུར་རྩེ་ནམ་མཁར་གདེང་ཙམ་བྱས་པས། ཁོའི་རྣམ་ཤེས་ཀྱི་ངོ་བོ་གཞི་དུས་ཀྱི་ཉོན་མོངས་པ་དུག་གསུམ་གྱི་རང་བཞིན་དུ་གོ་འཕོས་པ་དེ་ཉིད་
ཧཱུྃ་གསུམ་གྱི་རྣམ་པར་གནས་པ་ཕཊཿགསུམ་པོས་མེ་སྟག་ཡར་བ་ལྟར་འོག་མིན་གྱི་ཞིང་དུ་གདོད་མའི་མགོན་པོ་འོད་དཔག་མེད་ཀྱི་ཐུགས་དང་དབྱེར་་
849

གཏེར་ ལྷོ་ནུས་ལྡན་གསུང༌། གསར།
མེད་པར་ཐིམ་པར་མོས་པ་ནི་གནས་ལུང་གི་དགོངས་པའོ། །དེ་ནས་དཔལ་ཆེན་པོའི་ཐུགས་སྲོག་ཡི་གེ་ཧཱུྃ་གི་རྣམ་པ་ཅན་དང་དབྱེར་མེད་དུ་འདྲེས་
པའི་རྐྱེན་གྱིས་བདེ་སྟོང་གཉིས་མེད་ཡེ་ཤེས་སྐད་ཅིག་ལ་འཁྲུངས་པས། བདེ་བ་ཆེན་པོའི་རྗེས་ཆགས་ཀྱིས་ཧཱུྃ་ཡིག་ཀྱང་འོད་དུ་ཞུ་ནས། ཡར་མགྲིན་
པར་འཕགས་ཏེ་གསུང་གི་ངོ་བོ་ཨཱཿཡིག་ལ་ཐིམ།
ཨཱཿདེ་ཉིད་ཀྱང་འོད་དུ་ཞུ་ནས་ཀླད་པ་དུང་ཁང་གི་འཁོར་ལོར་འཕགས་ཏེ་སྐུའི་ས་བོན་ཨོཾ་ཡིག་ལ་
ཐིམ༑ ཨོཾ་དེ་ཡང་འོད་དུ་ཞུ་ནས་ཨ་ཝ་དྷུ་ཏི་ལས་དགའ་བཞིའི་འགྲོས་ཀྱིས་བབས་ནས་ཡུམ་གྱི་མཁའ་གསང་དུ་བབས་པས། གཟས་པོ་རྒྱལ་བའི་སྲས་
སུ་འཁྲུངས་པར་བསམ་པ་ནི། སྦྱོར་སྒྲོལ་ཟུང་འཇུག་གི་མཆོད་པ་ཁྱད་པར་ཅན་ཡིན་ནོ། །ཀུན་གཞིའི་ངོ་བོ་ཆོས་ཉིད་དུ་བསྒྲལ་བ། ཤེས་པ་འོག་མིན་
850

མངོན་སྤྱོད་
དྲུག་ དགོངས་དོན།
༄༅། །གྱི་ལྷར་བསྒྲལ་བ། ཕུང་པོ་དུར་ཁྲོད་དུ་བསྒྲལ་བ་སྟེ། བསྒྲལ་བ་རྣམ་པ་གསུམ་དུ་གསུངས་པ་ཡང་འདི་ལ་ཚང་ཞིང་། དེ་ལྟར་བཤད་མ་ཐག་
པའི་དམིགས་གནད་རྣམས་ལ་རང་བྱན་ཚུད་པའི་རྣལ་འབྱོར་པས། ཕུར་བུའི་ལས་སྦྱོར་རྣམས་ཟིན་མཐར། དཀྱིལ་འཁོར་གྱི་ཁྱམས་ལ་གནས་པའི་
བཀའ་སྡོད། སྒྲོལ་གིང་གསོད་བྱེད་རིན་ཆེན་རིགས་ཀྱི་གིང་མོར་སྤྲུལ་པ་ཡང་སྤྲུལ་དང་བཅས་པས་སྲོག་ལས་བྱེད་པར་ལྟ་ཞིང་། རལ་གྲིས་ཁྱམས་ལ་
གནས་པའི་བཀའ་སྡོད། ཕོའི་རྐང་པ་གཡས་དང་མོའི་རྐང་པ་གཡོན་ནས་བརྩམ་སྟེ་གཏུབ། ཕུར་པ་དེ་རྣམས་ཀྱི་ཐེབས་ཚད་དང་གྲུབ་མཐའ་ནི།
བདག་དང་ཕུར་པ་འབེན་གསུམ་གྲུབ་མཐའ་གཅིག་གི་ངང་ནས་ཐམས་ཅད་ཆོས་དབྱིངས་སྟོང་པར་བསྒྲལ། རིག་པ་ཡེ་ཤེས་ཀྱི་ཕུར་པ་ཆོས་ཀྱི་
851
ম

གཏེར་ ལྷོ་ནུས་ལྡན་གསུང༌། གསར།
དབྱིངས་སུ་ཐེབས་ནས་ཆོས་སྐུ་ཐོབ། ཚད་མེད་སྙིང་རྗེའི་ཕུར་པ་འགྲོ་བ་རིགས་དྲུག་ལ་ཐེབས་པས་སྤྲུལ་སྐུ་ཐོབ། ཐབས་ཤེས་གཉིས་མེད་བྱང་ཆུབ་
སེམས་ཀྱི་ཕུར་པ་སྟོང་པ་ཡུམ་གྱི་མཁའ་ལ་ཐེབས་པས་ལོངས་སྐུ་ཐོབ། མཚན་མ་རྫས་ཀྱི་ཕུར་པ་དགྲ་བགེགས་ལ་ཐེབས་པས་བསྟན་པ་ཚུགས་ཞེས་
བསྒྲལ་ལུང་དེ་ལྟར་ཤེས་ན། འཚེངས་པ་རྣམ་པ་ལྔ་འབྱུང་སྟེ། ཚེ་ལུང་གི་དགོངས་པས་སྒྲོལ་མཁན་གྱི་རྣལ་འབྱོར་པ་འཚེངས། ཁྲུས་ལུང་གིས་གཟས་
པ་པོའི་དགྲ་བོ་འཚེངས། གནས་ལུང་གིས་འོག་མིན་དུ་སྦྱོར་མཆོད་ཀྱིས་འཚེངས། སྙིགས་མའི་ཤ་ཁྲག་གིས་དཀྱིལ་འཁོར་གྱི་ལྷ་ཚོགས་འཚེངས།
་སེམས་དང་བྲལ་ནས་བསྟན་པ་རིན་པོ་ཆེ་འཚེངས་པའོ། །དེ་ལྟར་མ་ཡིན་པར་རང་ཉིད་ཟས་ཕོར་གང་ཙམ་གྱི་ཆེད་དུ་ཆགས་སྡང་གི་བསམ་
852

མངོན་སྤྱོད་ བདུན་ དགོངས་དོན།
༄༅། །ངན་བསྒོམས་ནས་མཐུ་གཏད་ལ་བརྟུལ་ཞུགས་སུ་བསླབ་པའི་ལས་འབྲས་མི་དྲན་པ་དག་གིས་ཅ་ཅོའི་སྦྱོར་བ་ལྐོག་གྱུར་དུ་བརྩམས་ནའང་། རྡོ་
རྗེ་ཐེག་པའི་སྦྱོར་སྒྲོལ་ལམ་ཁྱད་པར་ཅན་ལ་མི་གཏོགས་པས། བདག་འཛིན་དང་ངར་འཛིན་གྱི་འགོང་པོ་བདུད་བཞི་རུ་ཏྲ་དེ་ཉིད་བསྒྲལ་ནས། དེའི་
རྗེས་ཐོབ་ཏུ་ཐུགས་རྗེས་གཞན་སྒྲོལ་བ་ཡིན་ཏེ། འོན་ཀྱང་དམིགས་གནད་ཀྱི་ཤེས་བྱེད་ཅི་ཡང་མེད་ཅིང་། སྙིང་རྗེ་ཞེ་སྡང་གི་ངོ་བོར་གྱུར་ནས་སྟོང་
ཉིད་སྙིང་རྗེའི་ལྷར་སྣང་ཡེ་མེད་པར་སྲིན་པོ་ལྟ་བུའི་ཡི་དམ་རང་རྒྱུད་པ་རེ་ལ།
ཨ་འཐས་པས་ཅི་ཡང་བསམ་རྒྱུ་མེད་པའི་བྱིང་རྒོད་ཉོན་མོངས་པའི་
འཁྲུལ་པས། ཁ་གདང་མིག་བགྲད། ལུས་ཀྱི་རྣམ་འགྱུར་རྔམ་པོས་འཇིག་རྟེན་ཆོས་བརྒྱད་ཀྱི་གོ་གྱོན། ཞེ་སྡང་རང་ག་མའི་མཚོན་ཆ་ཐོགས་ནས།
ས
853

གཏེར་ ལྷོ་ནུས་ལྡན་གསུང༌། གསར།
སྡང་ཞེན་ཁོ་ནས་ཟན་གཟུགས་ལ་འཇིགས་འཇིགས་ངར་ངར་བྱེད་པ་ནི། རང་ཉིད་སྔོན་གྱི་སྡང་ཞེན་བག་ཆགས་ཀྱིས་མེ་རླུང་འབར་བའི་རྩ་ཁམས་
བསྐྱེད་པས་ཐབས་ལམ་སྒྲོལ་བར་བསླབ་པ་ནི། རང་ཉིད་རུ་ཏྲའམ་སྲིན་པོ་མཁའ་ལ་རྒྱུ་བའི་ཡི་དྭགས་སམ་རྒྱལ་འགོང་དུ་འགྱུར་བས་ཕྱི་མ་ངན་སོང་
མཐའ་མེད་དུ་ལྟུང་ངེས་སོ། །རང་རྒྱུད་དུ་བརྟགས་ན་ལས་འབྲས་སྙིང་རྗེ་མེད་པ་ལ་ཁ་གསང་སྔགས་རྡོ་རྗེ་ཐེག་པ་ལ་གཡར་ནས་སེམས་ཉོན་མོངས་
དུག་ལྔ་ཆོས་བརྒྱད་མེ་ལྟར་འབར་ནས་ཟང་ཟིང་ཕྲ་མོ་རེའི་དོན་ལ་སེམས་ཅན་སྲོག་ལ་མི་ལྟ་བར་ནགས་ཁྲོད་ཀྱི་གཅན་གཟན་ལྟར་ཤ་ཁྲག་དམར་
འདོན་བྱེད་ཅིང་དཀྱིལ་འཁོར་ལ་མཆོད་པས། ཕྱོགས་བཅུའི་རྒྱལ་བ་སྲས་དང་བཅས་པ་བརྒྱལ་ཞིང་། ནག་ཕྱོགས་ཀྱི་བདུད་བགེགས་ཐམས་ཅད་
854

མངོན་སྤྱོད་ བརྒྱད་ དགོངས་དོན།
༄༅། །བཀའ་སྡོད་དུ་བྲོ་གར་འཁྲབ་ཅིང༌། དཀྱིལ་འཁོར་གྱི་མཐར་སྤྲིན་གཏིབ་པ་བཞིན་འོང་ནས་བར་ཆད་ཅུང་ཟད་རེ་བསལ་བ་དང་། མཐུ་དང་
དངོས་གྲུབ་ཕྲ་མོ་རེ་སྩོལ་བ་ལྟར་བྱས་ན་དགའ་བྲོད་བདུད་ཀྱིས་བསླུས་ནས། མཐར་བཟོད་གླགས་མེད་པའི་ངན་སོང་དུ་ཐར་པའི་དུས་མེད་པར་སྡུག་
བསྔལ་ལ་སྤྱོད་པར་འགྱུར་བ་ཡིན་ནོ། །དེ་ཅིའི་ཕྱིར་ཞེ་ན། རྒྱལ་བ་ཐབས་མཁས་པ་དེ་ཉིད་ཀྱིས་ལམ་མཆོག་གསང་སྔགས་རྡོ་རྗེ་ཐེག་པའི་ལམ་འདིར་
གང་ཟག་དབང་པོ་ཡང་རབ་ཀྱི་སྤྱོད་ཡུལ་ཐབས་ཤེས་ཁྱད་པར་ཅན་གྱི་སྒོ་ནས་སྟོང་པ་སྙིང་རྗེ་ཟུང་དུ་འཇུག་པ་མ་ཡིན་པར། བབ་ཆོལ་དུ་བརྟུལ་
ཞུགས་སྤྱོད་པ་བ་ནི་བདུད་ཀྱི་ལས་ཡིན་པར། རྒྱལ་བ་རྡོ་རྗེ་འཆང་ཆེན་པོའི་གསུང་གི་སྙིང་པོ་གོང་ན་མ་མཆིས་པར་གདོན་མི་ཟ་བར་རིགས་པར་བྱའོ།།
ས
855

གཏེར་ ལྷོ་ནུས་ལྡན་གསུང༌། གསར།
དེ་ལྟར་བསྒྲལ་ནས་ལིང་རོ་རྣམས་མཆོད་གྲལ་སྦྲེང་། ཆ་ཤས་ལྷག་གཏོར་ལ་བསྲེ་ཞིང། ཚོགས་ཞིང་རྣམས་ཞལ་ཧོམ་ཁུང་ལྟ་བུ་གདང་བའི་ནང་དུ་
བསྟབ༑ གིང་ཟ་བྱེད། པདྨ་གིང་མོ་སྤྲུལ་པ་ཡང་སྤྲུལ་དང་བཅས་པ་རྣམས་ཀྱིས་བསྒྲལ་མཆོད་རྣམས་སྟངས་སྟབས་ཀྱི་གར་དང་བཅས་ཏེ་དགྱེས་པར་
བལྟས་ལ་བསྟབ། ལ་ལར་ལྷ་ཚོགས་རྣམས་ཀྱི་ཡ་རྐན་ཁྲོ་བོ་དང་། མ་རྐན་ཁྲོ་མོར་གསལ་བའི་སྦྱོར་མཚམས་སུ་དགྲ་བགེགས་ཀྱི་ཤ་ཁྲག་རུས་གསུམ་
དུག་གསུམ་གྱི་ཕུང་པོ་དང་བཅས་གསོལ་བར་བསམ་པ་ནི་སྦྱོར་སྒྲོལ་ཟུང་འཇུག་གི་མཆོད་པའི་དམིགས་གནད་ཟབ་མོ་ཡིན་པར་བཤད་དོ།
།སྤྱི་ཁྱབ་ཏུ་
ལས་ཀྱི་རྡོ་རྗེས་འདུས་པའི་གཙོ་བོར་ཕྱག་སྔོན་དུ་བཏང་ནས་པད་ཀོར་གྱི་རྒྱ་དང་བཅས། གཡོན་སྟེང་གཡས་རྩེ་གསུམ་གྱི་ཕྱག་རྒྱས་བསྟན་ལ། རྡོ་རྗེ་
856

མངོན་སྤྱོད་ དགུ་བྱོན། དགོངས་དོན།
༄༅། །སློབ་དཔོན་ཀུན་ཏུ་བཟང་པོར་འདུད་པའི་མོས་པ་བསྐྱེད་ཅིང་ཐབས་ཤེས་ཀྱི་རྫས་དེ། སློབ་དཔོན་ནས་ལེན་བཅས། པད་ཀོར་དང་ལག་
གཡས་རྩེ་གསུམ་གྱི་རྒྱས་བླངས་ཏེ། བབདུད་རྩི་མཐེབ་སྲིན་གྱིས་ཁར་མྱོང་། འདིའི་དུས་སུ་གཙང་རྨེ་དང་ཁ་མངར་གཉིས་རྟོག་ཐམས་ཅད་སྤངས་ནས།
ཐོབ་མ་ཐག་ཏུ་དངོས་གྲུབ་ཀྱི་སྐལ་བར་རོལ། ལ་ལ་དག་ཚོགས་ཀྱི་རྫས་ཕྱོགས་བཅུར་གཏོར་ནས་མཆོད་པ་དང་། ཁྱི་སྤྲང་སོགས་ལ་སྦྱིན་པར་བྱ་བ ནི་
གསང་སྔགས་ཀྱི་གནད་གཏན་ནས་མ་གོ་པའི་བླུན་པོའི་ལུགས་སོ། །འདིར་བུམ་དབང་གི་བཟའ་བའི་དམ་ཚིག་དང་བསྟུན་ནས་ཤ་ལྔ་བདུད་རྩིའི་ལྔའི་
རང་བཞིན་དུ་ཤེས་ལ། གདན་གསུམ་ལྷའི་ཚོགས་ལ་འབུལ་བར་མོས་ལ་རོལ། གསང་དབང་གི་བཟའ་བའི་དམ་ཚིག་དང་བསྟུན་ནས་བྱང་སེམས་
ས
857

གཏེར་ ལྷོ་ནུས་ལྡན་གསུང༌། གསར།
དཀར་དམར་དུ་ཤེས། དབང་གསུམ་པ་དང་བསྟུན་ཏེ་ཐབས་ཤེས་ཟུང་འཇུག་རྣམ་རོལ་ཏུ་ཤེས། དབང་བཞི་ཚིག་དབང་དང་བསྟུན་ནས་སྟོང་ཉིད་
གསལ་ཁྱབ་ཅན་དུ་ཤེས་པའི་ངང་ནས་དང་དུ་བླངས་ཏེ་རོལ། ཡང་ན་ལུང་ཨ་ནུ་ཡོ་གའི་དམ་ཚིག་དང་བསྟུན་ནས་རང་ལུས་ཕུང་ཁམས་སྐྱེ་མཆེད་ཞི་
ཁྲོའི་དཀྱིལ་འཁོར་གྱི་རྣམ་པར་མ་བསྐྱེད་ཡེ་རྫོགས་སུ་ཡོད་ཕྱིར་དེ་ལ་ངེས་ཤེས་བཟུང་ཞིང་།
དག་པ་དྲན་བཞིན་པའི་ངང་ནས་ནང་གི་སྦྱིན་སྲེག་ཇི་
བཞིན་དུ་མ་ཡེངས་པར་བཟའ་བཏུང་ལ་རོལ་པ་ནི་སྒྲིབ་པ་མི་བསགས་ཤིང་ཚོགས་རྫོགས་པ་ཡིན་ནོ། །ཞེས་པ་སྤྲུལ་སྐུ་ཆེ་མཆོག་རོལ་པས་ཟུར་རྒྱན་དུ་
བཀོད་པའོ། །
858

ミー